ইউনিসেফ নির্বাহী বোর্ডের প্রেসিডেন্ট হলেন রাবাব ফাতিমা
ইউনিসেফের নির্বাহী বোর্ডের প্রেসিডেন্ট নির্বাচিত হয়েছেন জাতিসংঘে নবনিযুক্ত বাংলাদেশের স্থায়ী প্রতিনিধি রাষ্ট্রদূত রাবাব ফাতিমা।







ভাইস প্রেসিডেন্ট নির্বাচিত হয়েছেন জাতিসংঘে নিযুক্ত মরক্কো ও লিথুয়ানিয়ার স্থায়ী প্রতিনিধি এবং ব্রাজিল ও সুইজারল্যান্ডের উপস্থায়ী প্রতিনিধি।




মঙ্গলবার জাতিসংঘ সদরদফতরে এ নির্বাচন অনুষ্ঠিত হয়।
রাবাব ফাতিমা প্রেসিডেন্ট নির্বাচিত হওয়ায় এখন থেকে বাংলাদেশ শিশুদের জন্য বিশেষভাবে নিয়োজিত জাতিসংঘ সংস্থা ইউনিসেফের কর্মকাণ্ডে কৌশলগত দিকনির্দেশনা প্রদান করতে পারবে।
প্রেসিডেন্ট নির্বাচিত করায় ইউনিসেফের নির্বাহী বোর্ডের সব সদস্যদের ধন্যবাদ জানান রাষ্ট্রদূত ফাতিমা।
২০২০ সালকে ইউনিসেফের জন্য একটি অর্থবহ ও কার্যকর বছরে পরিণত করার আশা ব্যক্ত করেন করেন তিনি।
বিশ্বে শিশুদের কল্যাণ ও উন্নয়নে ইউনিসেফ গৃহীত বিভিন্ন পদক্ষেপের ভূয়সী প্রশংসা করে শিশু অধিকার সুরক্ষায় নির্বাহী বোর্ড নতুন নতুন ধারণা ও কৌশল সৃজনে নিবেদিতভাবে কাজ করবে মর্মে প্রতিশ্রুতির কথা জানান রাবাব ফাতিমা।
প্রসঙ্গত গত বছরের ৫ ডিসেম্বর জাতিসংঘে বাংলাদেশের স্থায়ী প্রতিনিধি হিসেবে  যোগ দেন রাবার ফাতিমা।
১৯৭৪ সালে জাতিসংঘের সদস্যপদ লাভের পর রাবাব ফাতেমা বাংলাদেশের দ্বিতীয় নারী কূটনীতিক, যিনি বাংলাদেশের স্থায়ী প্রতিনিধি হিসেবে দায়িত্ব পালন করছেন।
বাংলাদেশের প্রথম নারী কূটনীতিক ছিলেন ইসমত জাহান। রাবাব ফাতেমা জাতিসংঘে বাংলাদেশের ১৪তম স্থায়ী প্রতিনিধি হিসেবে যোগ দিলেন।

ইউনিসেফের নির্বাহী বোর্ডের প্রেসিডেন্ট নির্বাচিত হয়েছেন জাতিসংঘে নবনিযুক্ত বাংলাদেশের স্থায়ী প্রতিনিধি রাষ্ট্রদূত রাবাব ফাতিমা।